
A mesterséges Intelligencia által generált edzésterv hatékonyságának vizsgálata

Kulcsszavak: Mesterséges Intelligencia; edzéstervezés; teljesítmény; ChatGPT
Bevezetés: A mesterséges intelligencia (MI) napjaink digitális forradalmának egyik központi
eleme. Már nem csupán a technológiai és ipari szférában jelent áttörést, hanem olyan
területeken is, mint az egészségügy, az oktatás és a sport. A sport területén az MI egyre
fontosabb szerepet tölt be, hiszen lehetőséget kínál az edzési folyamatok hatékonyságának
növelésére, a nézői élmény új dimenzióinak megteremtésére és a teljesítmény javítására.
Cél: Munkánkban a Mesterséges Intelligencia (MI) edzéstervezésben való alkalmazásának
lehetőségét vizsgáltuk. Arra kerestük a választ, hogy: Képes-e az MI személyre szabott
edzéstervet készíteni? illetve, hogy Hatékony-e az MI által generált edzésterv?
Módszer: A 2024. februártól áprilisig tartó vizsgálatunkba olyan 18 és 25 év közötti osztatlan
testnevelés szakos hallgatókat vontunk be (férfi N=7, nő N=4), akik az atlétika kurzus
teljesítéséhez szükséges nőknél 1500 méteres, férfiak esetében 3000 méteres síkfutás
szinteredményét nem tudták teljesíteni. A 6 hetes edzésterv összeállításához a mindenki
számára ingyenesen elérhető ChatGPT 3.5-öt alkalmaztuk. Az edzések ellenőrzését
okosórákkal, illetve önbevallásos kérdőívek segítségével ellenőriztük.
Eredmények: A 11 résztvevő közül 4 fő a program ideje alatt megsérült. A többieknek azonban
sikerült a szintidőt teljesítenie. 2-en már a 4. héten, míg 6-an a 6 hét leteltével futották meg a
követelmény szintet. A felkészülésük során az edzések jelentős részét jó állapotban kezdték
meg. Az előírt programokat 93,5 %-ban „sikerült, vagy teljes mértékben sikerült” elvégezniük.
Következtetés: Az eredmények igazolták, hogy az MI által generált edzéstervek jól adagolták
a terhelést, figyelembe vették az intenzitás változásait, és hatékonyan segítették a résztvevők
saját fejlődését. Az adatok alapján megállapítható, hogy az edzéstervek nemcsak teljesíthetők
voltak, hanem kifejezetten támogatták a fejlődést. Munkánk talán leglényegesebb konklúziója
az, hogy a Mesterséges Intelligencia képes akár egy másodedző szerepét is betölteni, tehát
jelentősen segítheti az edzők munkáját.



